Prema potpisanom Memorandumu o poslovnoj saradnji između Fakulteta organizacionih nauka Univerziteta u Beogradu (FON) i Narodne banke Srbije (NBS) predviđen je određen broj mesta za obavljanje stručne prakse u NBS za studente FON-a. U okviru talent programa “Upravljanje talentima u NBS” angažuju se najbolji studenti završne godine osnovnih studija, apsolventi u redovnom apsolventskom roku, kao i master studenti za period od minimum 20 sati nedeljno, uz određenu novčanu nadoknadu. Predviđeno je da obavljanje stručne prakse u okviru gore navedenog talent programa bude u trajanju od devet meseci.

Organizacione jedinice u okviru kojih je predviđeno obavljanje stručne prakse studenata FON-a su:

* Direkcija za informaciono-komunikacione tehnologoije  
  \*Odeljenje za razvoj aplikacija  
  \*Odeljenje za IKT operacije i infrastrukturu
* Interna revizija  
  \*Odeljenje za reviziju informacionog sistema
* Sektor za finansijsku stabilnost  
  \*Odeljenje za ocenu sistemskog rizika

Svaki učesnik pomenutog programa imaće svog mentora iz odgovarajuće organizacione jedinice NBS u koju bude raspoređen, koji će nastojati da studenta upozna i uključi u rad organizacione jedinice. Po završetku programa najbolji kandidati mogu biti pozvani da nastave svoje angažovanje u NBS.

Poziv za prijavu otvoren je za sve studente završne godine osnovnih studija, apsolvente u redovnom apsolventskom roku, kao i master studente koji imaju **najmanju prosečnu ocenu 8.00 i operativno znanje engleskog jezika**.

Zainteresovani studenti dostavljaju svoju biografiju na email: **nikolastevanovic.nbs@gmail.com do 30. oktobra 2023**. **do 12:00h**, sa naznakom u naslovu (subject) „NBS *-* Prijava za stručnu praksu”. Biografija se dostavlja u prilogu (attachment), u word ili pdf formatu. Potrebno je da kandidati u svojoj biografiji navedu svoju e-mail adresu i kontakt telefon.